ჩარლზ გრეი

ჩარლზ გრეი (; დ. 13 მარტი, 1764 – გ. 17 ივლისი, 1845), 1806-1807 წლებში ცნობილი იყო როგორც ვიკონტი ჰოვიკი, — ბრიტანელი პოლიტიკოსი, გაერთიანებული სამეფოს პრემიერ მინისტრი 1830 წლიდან 1834 წლამდე. გრეის ცნობილი საგვარეულოს შთამომავალი და პოლიტიკური პარტიის, ვიგის წევრი.

პრემიერ-მინისტრობის დროს მთავრობაში მისი ხელმძღვანელობით განხორციელდა ორი მნიშვნელოვანი რეფორმა. 1832 წლის რეფორმის აქტით ცვლილებები შევიდა თემთა პალატაში.  მისმა მთავრობამ ასევე მიიღო 1833 წლის კანონი მონობის გაუქმების შესახებ, რომლის შედეგადაც, ბრიტანეთის იმპერიის უმეტეს ნაწილში გაუქმდა მონობა.

1790-იან წლებში უილიამ პიტის ძლიერი პოლიტიკური მოწინააღმდეგე იყო. 1807 წელს გადადგა საგარეო საქმეთა მინისტრის თანამდებობიდან, რათა გაეპროტესტებინა მეფე ჯორჯ III-ის მიერ კათოლიკური ემანსიპაციის უარყოფა. როგორც პრემიერ მინისტრს, დადებითად აფასებენ, ვინაიდა შეძლო, რომ აეცილებინა მრავალი სამოქალაქო კონფლიქტი. გარდა ამისა, ასევე ხელი შეუწყო ვიქტორიანულ პროგრესს.Paul Strangio; Paul 't Hart; James Walter, eds. (2013). Understanding Prime-Ministerial Performance: Comparative Perspectives. Oxford University Press. p. 225. ISBN 9780199666423.

ერლ გრეის ჩაი მის სახელს ატარებს.Kramer, Ione. All the Tea in China. China Books, 1990. . pp. 180–181.

 ადრეული ცხოვრება 
მარცხნივ|მინი| ჩარლზ გრეის ფარი, მე-2 ერლ გრეი
ჩარლზ გრეი იყო გენერალ ჩარლზ გრეის (1729–1807) და მისი მეუღლის, ელიზაბეტის (1743/4–1822) მეორე, მაგრამ უფროსი ვაჟი. ჰყავდა ოთხი ძმა და ორი და. განათლება მიიღო რიჩმონდის სკოლაში , შემდეგ ისწავლა ეტონის და ტრინიტის კოლეჯში, კემბრიჯში.  დაიხვეწა ლათინურ და ინგლისურ ენებში, რამაც საშუალება მისცა გამხდარიყო მისი თაობის ერთ-ერთი წარმატებული საპარლამენტო ორატორი.

 სამთავრობო კარიერა 
გრეი 1786 წლის 14 სექტემბერს, 22 წლის ასაკში, ნორთამბერლენდის ოლქის პარლამენტის წევრად აირჩიეს. გაიცნო ჩარლზ ჯეიმზ ფოქსი, რიჩარდ ბრინსლი შერიდანი და ჯორჯ IV და მალევე გახდა ვიგის პარტიის ერთ-ერთი მთავარი ლიდერი.

სხვადასხვა დროს, ხელმძღვანელობდა საპარლამენტო რეფორმებს, ასევე იყო კათოლიკური ემანსიპაციის მომხრე. ურთიერთობა ჰქონდა ჯორჯიანა კავენდიშთან, რომელიც ასევე აქტიური პოლიტიკური კამპანიის მონაწილე იყო.

ჩარლზ ჯეიმზ ფოქსის გარდაცვალების შემდეგ დაიკავა საგარეო საქმეთა მინისტრის თანამდებობა და ასევე გახდა პოლიტიკური პარტიის, ვიგის ლიდერი.

1830 წელს, ჯორჯ IV-ის გარდაცვალების შემდგომ ვიგის პარტიამ დაიბრუნა ძალაუფლება, ხოლო ჩარლზ გრეი გახდა პრემიერ-მინისტრი. 1833 წლის აქტით, მისი ხელმძღვანელობით ბრიტანეთის იმპერიის უმეტეს ნაწილში გაუქმდა მონათმფლობელობა.

 პირადი ცხოვრება 
ქორწინებამდე გრეის რომანი ჰქონდა დაქორწინებულ ჯორჯიანა კავენდიშთან, დევონშირის ჰერცოგინიასთან. ისინი ერთმანეთს შეხვდნენ დევონშირის სახლში და მალევე დაიწყეს ურთიერთობა. 1791 წელს, მას შემდეგ რაც ჯორჯიანა დაორსულდა, იგი გაგზავნეს საფრანგეთში, სადაც შეეძინა უკანონო ქალიშვილი, სახელად ელიზა კორტნი. ელიზა გაზარდეს გრეის მშობლებმა.

1794 წლის 18 ნოემბერს გრეი დაქორწინდა მერი ელიზაბეტ პონსონბიზე (1776–1861). მათ შეეძინათ 10 ვაჟი და 6 ქალიშვილი.

 ლიტერატურა 
 Brett, Peter. "Grey, Charles, 2nd Earl Grey" in 

 Pennington, D.H."British Prime Ministers : II Earl Grey." History Today (May 1951) 1#5 pp 21–27 online].
 Phillips, John A., and Charles Wetherell. "The Great Reform Act of 1832 and the political modernization of England." American historical review 100.2 (1995): 411–436. in JSTOR
  online free

სქოლიო

კატეგორია:გაერთიანებული სამეფოს თემთა პალატის ლიდერები
კატეგორია:გაერთიანებული სამეფოს პრემიერ-მინისტრები
კატეგორია:გარდაცვლილი 1845
კატეგორია:დაბადებული 1764